ਅਤੁਲ ਕੁਲਕਰਨੀ
ਅਤੁਲ ਕੁਲਕਰਨੀ (ਜਨਮ 10 ਸਤੰਬਰ 1965) ਇੱਕ ਭਾਰਤੀ ਅਦਾਕਾਰ, ਨਿਰਮਾਤਾ ਅਤੇ ਪਟਕਥਾ ਲੇਖਕ ਹੈ ਜੋ ਹਿੰਦੀ, ਮਰਾਠੀ, ਕੰਨੜ, ਮਲਿਆਲਮ, ਤਮਿਲ ਅਤੇ ਤੇਲਗੂ ਭਾਸ਼ਾ ਦੀਆਂ ਫਿਲਮਾਂ ਵਿੱਚ ਕੰਮ ਕਰਦਾ ਹੈ। ਕੁਲਕਰਨੀ ਨੇ ਫਿਲਮਾਂ ਹੇ ਰਾਮ ਅਤੇ ਚਾਂਦਨੀ ਬਾਰ ਲਈ ਸਰਬੋਤਮ ਸਹਾਇਕ ਅਭਿਨੇਤਾ ਦਾ ਰਾਸ਼ਟਰੀ ਪੁਰਸਕਾਰ ਜਿੱਤਿਆ। ਉਹ ਕੁਐਸਟ ਦੇ ਪ੍ਰਧਾਨ ਵੀ ਹਨ, ਜੋ ਸਿੱਖਿਆ ਦੀ ਗੁਣਵੱਤਾ ਨੂੰ ਵਧਾਉਣ 'ਤੇ ਧਿਆਨ ਕੇਂਦਰਿਤ ਕਰਨ ਵਾਲੀ ਇੱਕ ਖੋਜ-ਕਾਰਜ ਸੰਸਥਾ ਹੈ। ਉਸਨੇ ਕਾਲਜ ਆਫ ਇੰਜੀਨੀਅਰਿੰਗ, ਪੁਣੇ ਵਿੱਚ ਇੰਜੀਨੀਅਰਿੰਗ ਵਿੱਚ ਆਪਣੀ ਪੜ੍ਹਾਈ ਛੱਡ ਦਿੱਤੀ ਜਦੋਂ ਉਹ ਆਪਣੇ ਪਹਿਲੇ ਸਾਲ ਵਿੱਚ ਸੀ। ਉਹ ਹੇ ਰਾਮ, ਚਾਂਦਨੀ ਬਾਰ, ਰੰਗ ਦੇ ਬਸੰਤੀ (2006), ਨਾਟਰੰਗ (2010) ਵਰਗੀਆਂ ਫਿਲਮਾਂ ਵਿੱਚ ਆਪਣੀ ਅਦਾਕਾਰੀ ਲਈ ਜਾਣਿਆ ਜਾਂਦਾ ਹੈ।